Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=13309
Timestamp: 2019-09-16 05:24:08+00:00
Document Index: 8938872

Matched Legal Cases: ['§ 4', '§ 6', '§ 30', 'čl. 2', '§ 13', '§ 6']

Schválené: 18.9.2014
Vyhlásené: 22.9.2014
Účinnosť: 7.10.2014
Platné do: 28.12.2015
Nahradené: 147/2015
Mestské zastupiteľstvo mesta Hlohovec na základe samosprávnej pôsobnosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 30 ods. 10 zákona č. 346/1990 Zb. o voľbách do orgánov samosprávy obcí v znení neskorších predpisov vydáva toto všeobecne záväzné nariadenie mesta Hlohovec:
Účelom tohto všeobecne záväzného nariadenia mesta Hlohovec (ďalej len „toto nariadenie“) je vymedziť miesta na umiestňovanie plagátov a iných nosičov informácií na verejných priestranstvách v meste Hlohovec počas volebnej kampane pre voľby do orgánov samosprávy obcí (ďalej len „volebná kampaň“).
Toto nariadenie ďalej ustanovuje podmienky umiestňovania plagátov a iných nosičov informácií politických strán, hnutí, koalícií a nezávislých kandidátov v meste Hlohovec počas volebnej kampane.
Miesta na umiestňovanie plagátov a iných nosičov informácií
Na verejných priestranstvách v meste Hlohovec je možné umiestňovať plagáty a iné nosiče informácií počas volebnej kampane výlučne na mestských informačných stojanoch určených osobitne na tento účel, ktoré sú umiestnené na pešej zóne na ulici M. R. Štefánika a na Šulekovej ulici v m. č. Šulekovo.
Každej kandidujúcej politickej strane, hnutiu, koalícii a nezávislému kandidátovi bude vyhradená plocha na mestskom informačnom stojane. Táto vyhradená plocha bude označená číslom určeným žrebovaním, skratkou politickej strany, hnutia, koalície, resp. menom nezávislého kandidáta.
Vyhradená plocha musí zodpovedať zásadám rovnosti politických strán, hnutí, koalícií a nezávislých kandidátov.
Umiestňovanie plagátov a iných nosičov informácií a údržba miest na ich umiestňovanie
Umiestňovanie plagátov a iných nosičov informácií počas volebnej kampane na vyhradenej ploche podľa čl. 2 tohto nariadenia si zabezpečujú kandidujúce politické strany, hnutia, koalície a nezávislí kandidáti na vlastné náklady.
Zodpovednosť za obsah volebných plagátov a iných nosičov informácií majú kandidujúce politické strany, hnutia, koalície a nezávislí kandidáti.
Údržbu mestských informačných stojanov určených na umiestňovanie plagátov a iných nosičov informácií po skončení volebnej kampane zabezpečuje Mesto Hlohovec.
Porušenie tohto nariadenia fyzickou osobou je priestupkom podľa príslušných ustanovení zákona č. 372/1990 Zb. o priestupkoch v znení neskorších predpisov a za jeho porušenie možno tejto osobe uložiť pokutu do zákonom ustanovenej výšky.
Právnickej osobe alebo fyzickej osobe oprávnenej na podnikanie, ktorá poruší toto nariadenie, môže Mesto Hlohovec podľa § 13 ods. 9 písm. a) zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) uložiť pokutu do 6 638 EUR.
Na konanie o uložení pokuty za porušenie tohto nariadenia sa vzťahujú všeobecné predpisy o správnom konaní. 1 Výnos pokút je príjmom Mesta Hlohovec.
Na umiestňovanie plagátov a iných nosičov informácií podľa tohto nariadenia sa nevzťahujú ustanovenia všeobecne záväzného nariadenia mesta Hlohovec č. 32/1997 k zverejňovaniu a vylepovaniu plagátov.
Toto nariadenie bolo schválené Mestským zastupiteľstvom mesta Hlohovec dňa 18.09.2014.
Toto nariadenie nadobúda účinnosť v zmysle ustanovenia § 6 ods. 8 zákona o obecnom zriadení pätnástym dňom od jeho vyvesenia na úradnej tabuli mesta.
V Hlohovci, dňa 22.09.2014
1 Zákon č. 71/1967 Zb. o správnom konaní (správny poriadok) v znení neskorších predpisov.
Zverejnené 2.9.2014 -mm-
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 16.09.2019 07:24:08